Source: https://www.financnasprava.sk/sk/obcania/dane/dan-z-prijmov/danove-priznanie-dan-prijem
Timestamp: 2019-08-23 16:07:53+00:00
Document Index: 4588522

Matched Legal Cases: ['§ 5', '§ 33', '§ 33', '§ 26', '§ 33', '§ 5', '§ 6', '§ 7', '§ 8', '§ 43', '§ 43', '§ 43', '§ 43', '§ 33', '§ 33', '§ 50', '§ 50', '§ 33', '§ 33', '§ 33', '§ 33', '§ 50', '§ 50', '§ 50', '§ 50', '§ 50', '§ 50', '§ 50', '§ 50', '§ 50']

Informácie poskytované v tejto sekcii sú v nasledovnej štruktúre:
Podklady na vyplnenie daňového priznania
Žiadosť o vyplatenie daňového bonusu, o vrátenie daňového preplatku alebo vyplatenie zamestnaneckej prémie
Ako poukázať % z dane vo vyhlásení o poukázaní podielu zaplatenej dane
Podanie daňového priznania alebo vyhlásenia
Vyplnenie tlačiva daňového priznania Vám bude trvať len niekoľko minút. Na vyplnenie použite formulár daňové priznanie FO typ A č. MF/011698/2018-721 vydaný Opatrením MF SR č. MF/010685/2018-721 [nové okno] alebo daňové priznanie FO typ B č. MF/011700/2018-721 vydaný Opatrením MF SR č. MF/010685/2018-721 [nové okno], ktorým sa ustanovujú vzory tlačív daňových priznaní k dani z príjmov. Tlačivo daňového priznania FO typ A má 6 strán. Tlačivo daňového priznania FO typ B má 13 strán a 3 prílohy, ktoré sú neoddeliteľnou súčasťou daňového priznania a ktoré sa počítajú do počtu príloh uvedeného na riadku 143 daňového priznania FO typ B, aj keď sa nevypĺňajú.
vyplniť priamo vo Vašom počítači a pomocou kvalifikovaného elektronického podpisu (KEP) alebo na základe dohody o elektronickom doručovaní podať elektronicky.Prílohy môžete podať elektronicky, avšak aj inak ako elektronickými prostriedkami, keďže daňový subjekt nemá povinnosť prílohy zasielať elektronicky.
Vaše údaje budú predvyplnené len vtedy, ak ste registrovaný a prihlásený na portáli FS a zároveň evidovaný na daňovom úrade.
Daňové priznanie k dani z príjmov fyzickej osoby (typ A) za zdaňovacie obdobie 2018 (platné od 1.1.2019) - schválený vzor
Daňové priznanie k dani z príjmov fyzickej osoby (typ B) za zdaňovacie obdobie 2018 (platné od 1.1.2019) – schválený vzor
Pri vypĺňaní daňového priznania typ A (len príjmy zo zamestnania/závislej činnosti podľa § 5 zákona č. 595/2003 Z. z. [nové okno] o dani z príjmov v znení neskorších predpisov (ďalej len „ZDP“) budete potrebovať aj doklady, ktoré sa odovzdávajú pri podaní daňového priznania ako príloha daňového priznania:
kópie všetkých potvrdení/dokladov o príjmoch fyzickej osoby zo zamestnania plynúcich zo zdrojov na území SR a zo zdrojov v zahraničí a o zaplatenom povinnom poistnom,
pri uplatnení daňového bonusu na vyživované dieťa (deti) podľa § 33 ZDP
doklad preukazujúci, že sa jedná o dieťa vlastné, osvojené, prevzaté do starostlivosti nahrádzajúcej starostlivosť rodičov alebo dieťa druhého z manželov, napr. kópia rodného listu dieťaťa alebo výpis z rodného listu, kópia rozhodnutia o osvojení dieťaťa a pod.,
u dieťaťa, ktoré skončilo povinnú školskú dochádzku, aj:
potvrdenie školy, že dieťa žijúce s daňovníkom v domácnosti sa sústavne pripravuje na povolanie štúdiom, alebo
potvrdenie príslušného úradu o poberaní prídavku na vyživované dieťa, alebo
potvrdenie príslušného úradu o tom, že dieťa žijúce s daňovníkom v domácnosti sa považuje za vyživované a nemôže sa sústavne pripravovať na povolanie štúdiom alebo vykonávať zárobkovú činnosť pre chorobu alebo úraz,alebo potvrdenie príslušného úradu o poberaní prídavku na vyživované dieťa,
ak daňovník za zdaňovacie obdobie, za ktoré podáva daňové priznanie takéto doklady predložil svojmu zamestnávateľovi a zamestnávateľ mu priznal daňový bonus podľa § 33 ZDP v plnej výške, doklady nie sú prílohou daňového priznania,
písomné potvrdenie o výkone dobrovoľníckej činnosti podľa zákona č. 406/2011 Z. z. [nové okno] o dobrovoľníctve a to počas najmenej 40 hodín v zdaňovacom období, t.j. ak daňovník splnil podmienky a rozhodol sa poukázať podiel zaplatenej dane až do výšky 3 %,
kópia potvrdenia vydaného veriteľom podľa § 26a zákona č. 90/2016 Z. z. [nové okno] o úveroch na bývanie a o zmene a doplnení niektorých zákonov v znení zákona č. 279/2017 Z. z. [nové okno] na priznanie sumy daňového bonusu na zaplatené úroky podľa § 33a ZDP.
Pri vypĺňaní daňového priznania typ B (príjmy zo zamestnania/závislej činnosti (§ 5 zákona č. 595/2003 Z. z. [nové okno] o dani z príjmov v znení neskorších predpisov (ďalej len „ZDP“ [nové okno]), príjmy z podnikania, z inej samostatnej zárobkovej činnosti, z prenájmu a z použitia diela a umeleckého výkonu (§ 6 ZDP [nové okno]), príjmy z kapitálového majetku (§ 7 ZDP [nové okno]) alebo ostatné príjmy (§ 8 ZDP [nové okno]) alebo kombinácia týchto príjmov) budete potrebovať aj doklady, ktoré sa odovzdávajú pri podaní daňového priznania ako príloha daňového priznania:
kópie potvrdení/dokladov o príjmoch fyzickej osoby zo zamestnania plynúcich zo zdrojov na území SR a zo zdrojov v zahraničí a o zaplatenom povinnom poistnom,
potvrdenie príslušného úradu o poberaní prídavku na vyživované dieťa,alebo
potvrdenie príslušného úradu o tom, že dieťa žijúce s daňovníkom v domácnosti sa považuje za vyživované a nemôže sa sústavne pripravovať na povolanie štúdiom alebo vykonávať zárobkovú činnosť pre chorobu alebo úraz, alebo potvrdenie príslušného úradu o poberaní prídavku na vyživované dieťa,
kópie potvrdení o príjmoch, z ktorých bola zrazená zrážková daň podľa § 43 ZDP [nové okno], pri ktorých sa daňovník mohol rozhodnúť o tom, že bude vybratú daň považovať za preddavok podľa § 43 ods. 6 ZDP [nové okno],
kópie potvrdení o príjmoch, z ktorých bola zrazená zrážková daň podľa § 43 ZDP [nové okno] a o sume preddavku vybranej pri vyplatení (vrátení) podielového listu obstaraného do 31. decembra 2003 podľa § 43 ods. 10 ZDP [nové okno],
kópia zmluvy o združení, avšak len vtedy, ak ešte správcovi dane nebola predložená,
písom potvrdenie o výkone dobrovoľníckej činnosti podľa zákona č. 406/2011 Z. z. [nové okno] o dobrovoľníctve a to počas najmenej 40 hodín v zdaňovacom období, t.j. ak daňovník splnil podmienky a rozhodol sa poukázať podiel zaplatenej dane až do výšky 3 %,
Po vyplnení daňového priznania sa dozviete výšku dane, ktorú máte zaplatiť alebo výšku daňového preplatku, daňového bonusu na vyživované dieťa (deti) podľa § 33 ZDP, daňového bonusu na zaplatené úroky podľa § 33a ZDP a zamestnaneckej prémie, ktorá Vám má byť vrátená (podrobne v záložke Zaplatenie dane).
V daňovom priznaní FO typ A musíte mať pre poukázanie daňového bonusu na vyživované dieťa (deti), daňového bonusu na zaplatené úroky, daňového preplatku alebo zamestnaneckej prémie vyplnenú Žiadosť o vyplatenie daňového bonusu, o vrátenie daňového preplatku alebo vyplatenie zamestnaneckej prémie (XI. oddiel).
V daňovom priznaní FO typ B musíte mať pre poukázanie daňového bonusu na vyživované dieťa (deti), daňového bonusu na zaplatené úroky alebo daňového preplatku vyplnenú Žiadosť o vrátenie daňového preplatku alebo o vyplatenie daňového bonusu (XIV. oddiel).
nemáte do pätnástich dní po uplynutí lehoty na podanie daňového priznania nedoplatok na dani, pričom za daňový nedoplatok pre účely poukázania podielu zaplatenej dane sa nepovažuje suma nedoplatku na dani nepresahujúca 5 eur (§ 50 ods. 6 písm. a) ZDP [nové okno]),
vo vyhlásení ste určili len jedného prijímateľa podielu zaplatenej dane s uvedením príslušnej sumy (§ 50 ods. 6 písm. b) ZDP [nové okno]),
podiel zaplatenej dane je najmenej 3 eurá, pričom za zaplatenú daň sa považuje zaplatená daň znížená o daňový bonus podľa § 33 ZDP (na vyživované dieťa/deti), alebo zaplatená daň znížená o daňový bonus na zaplatené úroky podľa § 33a ZDP alebo zaplatená daň znížená o daňový bonus podľa § 33 ZDP a o daňový bonus na zaplatené úroky podľa § 33a ZDP (§ 50 ods. 1 písm. a) ZDP [nové okno]).
V daňovom priznaní je zaškrtávacie pole, ktorého vyplnením daňovník dáva súhlas s informovaním prijímateľa o tom, že mu poukazuje podiel zaplatenej dane, a to v rozsahu meno, priezvisko a trvalý pobyt daňovníka (§ 50 ods. 8 ZDP [nové okno])
Vyhlásenie o poukázaní sumy do výšky 2% (3%) zaplatenej dane – schválený vzor [.zip; 91 kB; nové okno]
Vo vyhlásení je zaškrtávacie pole, ktorého vyplnením daňovník vyhlasuje, že spĺňa podmienky na poukázanie 3 % z dane. Ak ste splnili podmienky na poukázanie sumy do výšky 3%, ste povinný predložiť aj písomné potvrdenie podľa osobitného predpisu o tom, že ste vykonávali dobrovoľnícku činnosť podľa osobitného predpisu (zákona č. 406/2011 Z. z. [nové okno] o dobrovoľníctve) počas najmenej 40 hodín v príslušnom zdaňovacom období.
Vo vyhlásení je aj ďalšie zaškrtávacie pole, ktorého vyplnením daňovník dáva súhlas s informovaním prijímateľa o tom, že mu poukazuje podiel zaplatenej dane, a to v rozsahu meno, priezvisko a trvalý pobyt daňovníka (§ 50 ods. 8 ZDP [nové okno]).
Správca dane je povinný po splnení podmienok podľa § 50 ods. 6 ZDP previesť podiely zaplatenej dane na účet prijímateľa do troch mesiacov po lehote na podanie vyhlásenia. Správca dane poukáže podiel zaplatenej dane prijímateľovi, ktorého ste určili vo vyhlásení, len vtedy, ak sú splnené všetky podmienky.
Pri poukazovaní sumy zodpovedajúcej podielu zaplatenej dane na účet prijímateľa správca dane nevydáva rozhodnutie podľa daňového poriadku (§ 50 ods. 8 ZDP [nové okno]).
Ak nebolo preukázané splnenie podmienok podľa § 50 odseku 6 ZDP [nové okno] alebo ak predložené vyhlásenie obsahuje nesprávne údaje o prijímateľovi, nárok na poukázanie sumy zodpovedajúcej podielu zaplatenej dane zanikne, tzn. prostriedky zodpovedajúce podielu zaplatenej dane nebudú poukázané. O týchto skutočnostiach Vás upovedomí správca dane bez zbytočného odkladu (§ 50 ods. 8 ZDP [nové okno]). Ak predložené vyhlásenie obsahuje aj iné nesprávne údaje, správca dane vyzve daňovníka na ich opravu, a ak nebudú nedostatky vo vyhlásení v lehote určenej vo výzve odstránené, nárok na poukázanie podielu zaplatenej dane podľa § 50 ods. 1 ZDP [nové okno] zanikne.
Podiel zaplatenej dane poukázaný správcom dane nemožno upravovať, ak ste dodatočne zistili, že Vaša daňová povinnosť, z ktorej bol poukázaný podiel bola iná (vyššia alebo nižšia). Ak Vám vznikne preplatok na dani, tzn. ak Vaša daňová povinnosť je nižšia ako bola daňová povinnosť, z ktorej bol poukázaný podiel zaplatenej dane v prospech prijímateľa, o rozdiel medzi sumou poukázanou prijímateľovi a sumou zodpovedajúcou podielu zaplatenej dane z upravenej daňovej povinnosti sa Vám zníži preplatok na dani (§ 50 ods. 10 ZDP [nové okno]).
Vyplnené daňové priznanie s prílohami alebo vyhlásenie s prílohami môžete na daňový úrad odoslať elektronicky, poštou alebo osobne doručiť do podateľne na daňovom úrade.
Potvrdenie o podaní je súčasťou daňového priznania a potvrdia Vám ho iba pri osobnom podaní na daňovom úrade alebo ak podáte daňové priznanie elektronicky.
V prípade, že chcete podať daňové priznanie alebo vyhlásenie elektronicky musíte byť registrovaný a prihlásený na portáli FS a evidovaný na daňovom úrade. Zároveň musíte mať uzatvorenú dohodu o elektronickom doručovaní s daňovým úradom alebo vlastniť kvalifikovaný elektronický podpis (KEP).
Ak v priebehu odosielania dôjde k výpadku spojenia, t.j. nie je možné doručiť do elektronickej podateľne daňové priznanie alebo vyhlásenie z dôvodov na strane správcu dane, lehota na ich podanie bude zachovaná, ak budú doručené najbližší nasledujúci pracovný deň po odstránení prekážok na strane správcu dane.